Jacques Doniol-Valcroze
Jacques Doniol-Valcroze (Párizs, 1920. március 15. – Cannes, 1989. október 6.) francia filmrendező, forgatókönyvíró, színész és kritikus.

Életpályája és munkássága
1947–1949 között a La Revue du Cinéma szerkesztőségének egyik vezetője, a Cinemonde szerkesztőségi titkára, 1950 után éveken át a France Observateur kritikusa volt. 1951-ben André Bazinnel együtt alapítója és szerkesztője a Cahiers du Cinéma című filmfolyóiratnak. Hosszabb időn át irányította az Objectif 49 filmklubot. A filmmel gyakorlatban először 1949-ben mint színész került kapcsolatba, majd három rövidfilmet forgatott, 1959-ben pedig normál terjedelmű alkotással is bizonyította tehetségét. 1955-ben a Velencei Nemzetközi Filmfesztivál zsűritagja volt. Az új hullám egyik egyéni hangvételű képviselője volt. Színészi képességeiről André, A halhatatlan (1963) szerelmét kerső furcsa férfifigurája vallott meggyőzően. 1964-ben a Berlini Nemzetközi Filmfesztivál zsűritagja volt. 1968-ban ismét a Velencei Nemzetközi Filmfesztivál zsűritagja lett.

Sokoldalú művész; regényei is megjelentek.

Magánélete
Françoise Brion (1933-) francia színésznő volt a felesége. Két gyermekük született: Simon Doniol-Valcroze színész és Diane Doniol-Valcroze rendező-forgatókönyvíró.

Filmjei

Színészként
 Orfeusz (1950)
 A szép életkor (Le bel âge) (1959)
 A Sátán megnyitja a bált (1962)
 A halhatalan (1963)
 Szeretlek, szeretlek (1968)
 A csibész (1970)
 Szalad, szalad a külváros (1973)
 Goodbye, Emmanuelle! (1977)
 A szökés (1979)
 Jobb ma egy nő, mint tegnap három (1980)
 Tiszta ügy (1984)

Filmrendezőként
 A gazda szeme (L'oeil du maître) (1957)
 Jó napot, La Bruyér úr! (Bonjour, Monsieur La Bruyère) (1958)
 Az agyonhajszoltak (Les surmenés) (1958)
 Szájvíz (L'eau à la bouche) (1960)
 Szívek ajtaja (Le cœur battant) (1961) (forgatókönyvíró is)
 A feljelentés (La dénonciation) (1961) (forgatókönyvíró is)
 Antoine Bigut elrablása (L'enlèvement d'Antoine Bigut) (1964) (forgatókönyvíró is)

Forgatókönyvíróként
 Portugál vakáció (Vacances portugaises) (1963)

Díjai
 Ezüst Kagyló-díj (1962) La dénonciation

Források
 Ábel Péter: Új Filmlexikon, 1. kötet, Akadémiai Kiadó, Budapest, 1971. 264.-265. old.

Fordítás

További információk
 Filmkatalógus.hu

Francia filmrendezők
Francia forgatókönyvírók
Francia színészek
1920-ban született személyek
1989-ben elhunyt személyek